ΕΚΘΕΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ - Σύστημα έγκαιρης προειδοποίησης αριθ. 1/2002

ΠΙΝΑΚΑΣ ΠΕΡΙΕΧΟΜΕΝΩΝ

1. Πιστώσεις

2. Συνολική εξέλιξη των μηνιαίων δαπανών

3. Προσωρινή απορρόφηση πιστώσεων

4. Σχόλια

5. Συμπεράσματα

Παράρτημα 1: Έγγραφο σχετικά με την εξέλιξη των δαπανών για το 2002

1. Εισαγωγή

2. Μέθοδος υπολογισμού - Βασικός κανόνας

3 Εξαιρέσεις από το βασικό κανόνα

Παράρτημα 2: Εξέλιξη για το 2002 - σωρευτικά ποσοστά

1. ΠΙΣΤΩΣΕΙΣ

1.1. Πιστώσεις του τομέα 1 (Γεωργία) του προϋπολογισμού 2002

1.1.1. Εγκεκριμένος προϋπολογισμός

Οι πιστώσεις που εγκρίθηκαν από τον Πρόεδρο του Ευρωπαϊκού Κοινοβουλίου τον Δεκέμβριο 2001 για τον τομέα 1 του προϋπολογισμού ανέρχονται σε 44 255,08 εκατ. ευρώ (συμπεριλαμβανομένων 24,9 εκατ. ευρώ στο κεφάλαιο B0-40) [1].

[1] Χωρίς να υπολογίζονται πιστώσεις 250 εκατ. ευρώ αναγραφόμενες στο νομισματικό αποθεματικό (B1-6).

Πιστώσεις

- στην υποκατηγορία για την "ΚΓΠ" (υποκατηγορία 1α καλύπτουσα τους τίτλους B1-1 έως B1-3), ανέρχονται σε 39 660,08 εκατ. ευρώ, δηλαδή 2 331,9 εκατ. ευρώ κάτω από το ανώτατο όριο που καθορίζεται στη διοργανική συμφωνία της 6ης Μαϊου 1999 [2],

[2] Διοργανική συμφωνία της 6ης Μαϊου 1999 μεταξύ του Ευρωπαϊκού Κοινοβουλίου, του Συμβουλίου και της Επιτροπής, σχετικά με τη δημοσιονομική πειθαρχία και τη βελτίωση της διαδικασίας του προϋπολογισμού (1999/C 172/01).

- στην υποκατηγορία για την "Αγροτική ανάπτυξη" (υποκατηγορία 1β καλύπτουσα τον τίτλο B1-4), ανέρχονται σε 4 595,0 εκατ. ευρώ, ποσό ίσο προς το ανώτατο όριο που καθορίζεται στη διοργανική συμφωνία.

Οι πιστώσεις στο κεφάλαιο B0-40 (προσωρινές πιστώσεις) ανέρχονται σε 24,9 εκατ. ευρώ και θα είναι αναλήψιμες μόνο αφού διενεργηθεί μεταφορά. Οι πιστώσεις αυτές διατέθηκαν για συγκεκριμένες δαπάνες στα εξής κεφάλαια:

>ΘΕΣΗ ΠIΝΑΚΑ>

1.1.2. Διαδικασία του προϋπολογισμού

Προσχέδιο προϋπολογισμού (ΠΠ)

Το ΠΠ 2002 καταρτίστηκε από την Επιτροπή και προτάθηκε στην αρμόδια επί του προϋπολογισμού αρχή τον Μάιο 2001. Οι συνολικές πιστώσεις που προτάθηκαν για το ΕΓΤΠΕ-Τμήμα Εγγυήσεων ανέρχονταν σε 46 221,8 εκατ. ευρώ, στα οποία περιλαμβάνονται 41 626,8 εκατ. ευρώ για την υποκατηγορία 1α (που άφηνε περιθώριο 365,2 εκατ. ευρώ κάτω από το ανώτατο όριο των 41 992 εκατ. ευρώ) και 4 595 εκατ. ευρώ για την υποκατηγορία 1β (ποσό ίσο προς το ανώτατο όριο).

Σχέδιο προϋπολογισμού (ΣΠ)

Το Συμβούλιο ενέκρινε το ΣΠ 2002 τον Ιούλιο 2001. Μείωσε τις πιστώσεις στην υποκατηγορία 1α κατά 200 εκατ. ευρώ ως προς όλα τα κονδύλια και διέγραψε το ειδικό αποθεματικό των 1 000 εκατ. ευρώ που προοριζόταν για συμπληρωματικά αγοραία και κτηνιατρικά μέτρα συνδεόμενα με τη ΣΕΒ και τον αφθώδη πυρετό. Τοιουτοτρόπως, οι συνολικές πιστώσεις του ΕΓΤΠΕ-τμήμα Εγγυήσεων ανήλθαν σε 45 021,8 εκατ. ευρώ, όπου το εν λόγω ποσό συνίστατο σε 40 426,8 εκατ. ευρώ για την υποκατηγορία 1α και σε 4 5950,0 εκατ. ευρώ για την υποκατηγορία 1β.

Διορθωτική επιστολή

Στα τέλη Οκτωβρίου 2001, η Επιτροπή ενέκρινε τη διορθωτική επιστολή αριθ. 2/2002 του ΠΠ. Η επιστολή έλαβε υπόψη τις εξελίξεις της κατάστασης που επικρατεί στη γεωργική αγορά, τις εξελίξεις σε σχέση με την αγορά βοείου κρέατος καθώς και την εξάλειψη της ΣΕΒ/του αφθώδους πυρετού και επίσης την πρόσφατη γεωργική νομοθεσία. Οι ανωτέρω προβληματισμοί δημιούργησαν απαίτηση 44 250,8 εκατ. ευρώ, η οποία οδηγεί σε μείωση απαιτήσεων ανερχόμενη σε 1 971 εκατ. ευρώ σε σύγκριση προς τις απαιτήσεις του ΠΠ, συνεπαγόμενη ποσό ύψους 39 655,8 εκατ. ευρώ στην υποκατηγορία 1α, που ήταν κατώτερο από το ανώτατο όριο, και ποσό ύψους 4 595,0 εκατ. ευρώ στην υποκατηγορία 1β, που ήταν ίσο προς το ανώτατο όριο.

Έγκριση του προϋπολογισμού 2002

Κατόπιν συμβιβασμού μεταξύ των τριών θεσμικών οργάνων, ο προϋπολογισμός 2002 έχει ως εξής:

- για την υποκατηγορία 1α, σε σχέση με τις απαιτήσεις στη διορθωτική επιστολή αριθ. 2/2002, αποφασίστηκε αύξηση κατά 4,5 εκατ. ευρώ, συνιστάμενη σε 2,5 εκατ. ευρώ για ειδική μελισσοτροφική ενίσχυση και σε 2 εκατ. ευρώ για τη βελτίωση της επίγνωσης της σημασίας της ΚΓΠ από το κοινό. Οι πιστώσεις ανέρχονται σε 39 660,08 εκατ. ευρώ, ποσό κατά 2 331,9 εκατ. ευρώ κατώτερο από το επιμέρους ανώτατο όριο που καθορίστηκε στο Βερολίνο.

- για την υποκατηγορία 1β, χορηγήθηκαν οι πιστώσεις ύψους 4 595,00 τις οποίες ζήτησε η Επιτροπή, είναι δε ίσες προς το ανώτατο όριο.

2. Συνολική εξέλιξη των μηνιαίων δαπανών

Οι πίνακες που ακολουθούν παρουσιάζουν τη συνολική εξέλιξη των μηνιαίων δαπανών σε σχέση με την προβλεπόμενη πορεία των δαπανών. Η κατάσταση αυτή αντιστοιχεί στις δαπάνες των κρατών μελών από τις 16 Oκτωβρίου έως τις 30 Νοεμβρίου 2001.

Στο παράρτημα της παρούσας έκθεσης εξηγείται αναλυτικά ο τρόπος σύνταξης της πορείας των δαπανών.

2.1. Υποκατηγορία 1α: ΚΓΠ

>ΘΕΣΗ ΠIΝΑΚΑ>

2.2. Υποκατηγορία 1β: Αγροτική ανάπτυξη

>ΘΕΣΗ ΠIΝΑΚΑ>

3. Προσωρινή απορρόφηση πιστώσεων

>ΘΕΣΗ ΠIΝΑΚΑ>

4. ΣΧΟΛΙΑ

4.1. Εκτέλεση πιστώσεων για τον Ιανουάριο 2002

H εκτέλεση των πιστώσεων του τομέα 1 του προϋπολογισμού για τον Ιανουάριο 2002 (δαπάνες των κρατών μελών από τις 16 Οκτωβρίου 2001 έως τις 30 Νοεμβρίου 2001) ανέρχεται σε 16 563,8 εκατ. ευρώ, δηλαδή στο 37,4% των πιστώσεων αναλήψεων υποχρεώσεων. Οι δαπάνες διαμορφώνονται σε:

- 15,5 εκατ. ευρώ κάτω από το δείκτη για την υποκατηγορία 1α (παραδοσιακές δαπάνες του ΕΓΤΠΕ-τμήμα Εγγυήσεων και δαπάνες για κτηνιατρικά μέτρα),

- 66,9 εκατ. ευρώ κάτω από το δείκτη για την υποκατηγορία 1β (αγροτική ανάπτυξη).

4.2. Νομισματικοί παράγοντες

Ισοτιμία δολαρίου/ευρώ

Το επίπεδο των δαπανών που αναφέρεται στο προηγούμενο σημείο λαμβάνει υπόψη την εξέλιξη της ισοτιμίας δολαρίου/ευρώ. Για σημαντικό μέρος των επιστροφών κατά την εξαγωγή γεωργικών προϊόντων, ιδίως για τα σιτηρά και τη ζάχαρη, καθώς και στην περίπτωση ορισμένων εσωτερικών ενισχύσεων, όπως η ενίσχυση για το βαμβάκι, το επίπεδο των δαπανών εξαρτάται από την πορεία της ισοτιμίας του δολαρίου.

Σύμφωνα με τον κανονισμό του Συμβουλίου για τη δημοσιονομική πειθαρχία (κανονισμός (ΕΚ) αριθ. 2040/2000 του Συμβουλίου της 26ης Σεπτεμβρίου 2000), η διορθωτική επιστολή για το γεωργικό προϋπολογισμό 2001 καταρτίστηκε με βάση τη μέση ισοτιμία δολαρίου κατά τους μήνες Ιούλιο, Αύγουστο και Σεπτέμβριο 2001, δηλαδή 1 ευρώ = 0,89 $.

4.3. Παράγοντες της αγοράς

Υποκατηγορία 1α

Για την υποκατηγορία 1α, ο ρυθμός εκτέλεσης των πιστώσεων κινήθηκε στο συνολικό επίπεδο του δείκτη. Μολονότι είναι αμελητέα η συνολική απόκλιση (-15,5 εκατ. ευρώ, ίση προς ποσοστό -0,1% του προϋπολογισμού), εκείνη που αντιστοιχεί σε ορισμένα μεμονωμένα κεφάλαια είναι μεγαλύτερη, επιβάλλοντας τοιουτοτρόπως να δοθούν οι ακόλουθες επεξηγήσεις:

>ΘΕΣΗ ΠIΝΑΚΑ>

Στις αρχές του οικονομικού έτους, το πλείστο των πληρωμών που υπάγονται στο παρόν κεφάλαιο αφορά πληρωμές για άμεσες ενισχύσεις. οι πληρωμές αυτές πρέπει να πραγματοποιηθούν στο διάστημα από τις 16 Νοεμβρίου 2001 έως τις 31 Ιανουαρίου 2002. Η παρατηρηθείσα υπέρβαση χρησιμοποίησης σε σχέση με το δείκτη οφείλεται στην επιτάχυνση του ρυθμού πληρωμών για τις εν λόγω ενισχύσεις σε ορισμένα κράτη μέλη (DK, D). Η ανωτέρω υπερεκτέλεση είναι προσωρινή και φαίνεται ότι εξομαλύνεται κατά το επόμενο δίμηνο διάστημα με βάση τις ανακοινώσεις που διαβίβασαν τα κράτη μέλη.

>ΘΕΣΗ ΠIΝΑΚΑ>

Σημειώθηκε υπέρβαση του δείκτη επειδή ορισμένα κράτη μέλη (I, E) καθυστέρησαν την πληρωμή προκαταβολών για την ενίσχυση των παραγωγών ελαιολάδου. Αναμένεται να εξομαλυνθεί η κατάσταση κατά τους ερχόμενους μήνες με βάση τις προς επιδότηση ποσότητες στο πλαίσιο του παρόντος μέτρου.

>ΘΕΣΗ ΠIΝΑΚΑ>

Σημειώθηκε υπέρβαση χρησιμοποίησης πιστώσεων σε σχέση με το δείκτη επειδή κατά τα φαινόμενα η Ισπανία επετάχυνε την πληρωμή προκαταβολών για την ενίσχυση στο βαμβάκι.

>ΘΕΣΗ ΠIΝΑΚΑ>

Σημειώθηκε υπέρβαση χρησιμοποίησης πιστώσεων σε σχέση με το δείκτη επειδή κατά τα φαινόμενα η Ιταλία επετάχυνε την πληρωμή προκαταβολών για την πριμοδότηση του καπνού.

5. ΣΥΜΠΕΡΑΣΜΑΤΑ

Εκτέλεση πιστώσεων στις 31 Ιανουαρίου 2002

Η απορρόφηση των πιστώσεων για τον Ιανουάριο 2002 (δαπάνες των κρατών μελών στο διάστημα από τις 16 Οκτωβρίου 2001 έως τις 30 Νοεμβρίου 2001), ανέρχεται σε 16 563,8 εκατ. ευρώ, δηλαδή ποσοστό 37,4% των πιστώσεων. Οι δαπάνες διαμορφώνονται σε:

- 15,5 εκατ. ευρώ κάτω από το δείκτη για την υποκατηγορία 1α,

- 66,9 εκατ. ευρώ κάτω από το δείκτη για την υποκατηγορία 1β.

Η συνολική διαφορά μεταξύ πραγματικών δαπανών και δείκτη είναι αμελητέα. Οι διαφορές για μεμονωμένα κεφάλαια είναι μεγαλύτερες, αναμένεται όμως να είναι προσωρινές, οφειλόμενες κυρίως στο ρυθμό πληρωμών ορισμένων κρατών μελών. ο οποίος επηρεάζει το ποσοστό εκτέλεσης των πιστώσεων των υπόψη κεφαλαίων.

ΠΑΡΑΡΤΗΜΑ 1 Υπολογισμός της πορείας δαπανών για το 2002

1. Εισαγωγή

Οι διατάξεις του άρθρου 7 του κανονισμού (EK) αριθ. 2040/2000 του Συμβουλίου, της 26.9.2000, σχετικά με τη δημοσιονομική πειθαρχία υποχρεώνουν την Επιτροπή να θέσει σε εφαρμογή ένα αποτελεσματικό σύστημα έγκαιρης προειδοποίησης όσον αφορά την εξέλιξη των δαπανών του ΕΓΤΠΕ-τμήμα Εγγυήσεων, για καθένα κεφάλαιο ξεχωριστά. Προς το σκοπό αυτό, η Επιτροπή υποβάλλει στο Ευρωπαϊκό Κοινοβούλιο και στο Συμβούλιο μηνιαίες εκθέσεις στις οποίες συγκρίνονται οι πραγματικές δαπάνες με την προβλεπόμενη πορεία δαπανών.

Η εν λόγω πορεία έχει καθορισθεί από την Επιτροπή αμέσως μόλις ήσαν διαθέσιμα τα δεδομένα του προϋπολογισμού, για κάθε κεφάλαιο του προϋπολογισμού, με βάση, όποτε αυτό είναι ορθό, τη μέση τιμή των μηνιαίων δαπανών κατά τη διάρκεια των τριών προηγούμενων χρήσεων.

2. Τροποι υπολογισμου - Γενικοσ κανονασ

Η προσέγγιση που ακολουθήθηκε συνίσταται στη διαμόρφωση των μορφοτύπων ανά κεφάλαιο με βάση δεδομένα για κάθε θέση (βλ. παράρτημα 1) κατά τον ακόλουθο τρόπο:

α) οι δαπάνες των τριών προηγούμενων οικονομικών ετών προσαρμόζονται, εφόσον είναι αναγκαίο, στην ονοματολογία του προϋπολογισμού του οικείου οικονομικού έτους,

β) για καθένα από τα οικονομικά έτη που έχουν κλεισθεί, υπολογίζεται στο κατώτατο επίπεδο προϋπολογισμού μια πορεία από πλευράς αθροιστικών ποσοστών (θέση, άρθρο χωρίς θέση),

γ) η ιστορική πορεία κάθε κονδυλίου του προϋπολογισμού αντιστοιχεί στη μέση αριθμητική τιμή των ποσοστών των αντίστοιχων μηνών κάθε οικονομικού έτους,

δ) πολλαπλασιάζοντας το ποσοστό που έχει προκύψει κατά τον τρόπο αυτό επί την πίστωση του κονδυλίου για το οικείο οικονομικό έτος λαμβάνεται, για κάθε θέση, το ποσό της δαπάνης το οποίο θα πρέπει να θεωρείται κανονικό σε δεδομένη ημερομηνία,

ε) ο δείκτης σε ανώτερο επίπεδο λαμβάνεται με πρόσθεση των ποσών των συστατικών επιπέδων (κεφάλαιο = άθροισμα ποσών κάθε θέσης).

Το ποσοστό των ποσών αυτών σε σχέση με τον προϋπολογισμό κάθε κεφαλαίου δίνει την πορεία η οποία λαμβάνεται υπόψη για το κεφάλαιο. Εδώ λαμβάνεται έτσι υπόψη η στάθμιση των κατώτερων επιπέδων (άρθρα/θέσεις).

Ομοίως, σε περίπτωση που υφίστανται κανονιστικές προθεσμίες πληρωμής, πρέπει η πορεία να είναι συνολικά συμβατή με τις προθεσμίες αυτές.

3. Εξαιρέσεις από το γενικό κανόνα

Γενικά, η πορεία καθορίζεται με βάση τους κανόνες του σημείου 2. Εντούτοις, είναι αναγκαία η απόκλιση από τον κανόνα αυτό, βασικά στις ακόλουθες περιπτώσεις:

α) εφόσον, για κάποιο κονδύλιο του προϋπολογισμού, τα ιστορικά δεδομένα περιέχουν στοιχεία αυστηρά περιστασιακά, επιβάλλονται οι προσήκουσες διορθώσεις,

β) εφόσον, για κάποιο κονδύλιο προϋπολογισμού, τα δεδομένα ενός οικονομικού έτους κρίνονται περισσότερο αντιπροσωπευτικά σε σχέση με την ιστορική πορεία, ο υπολογισμός πραγματοποιείται με βάση αυτό το οικονομικό έτος,

γ) εφόσον, κάποιο κονδύλιο προϋπολογισμού, λόγω εξαιρετικών γεγονότων τα ιστορικά δεδομένα δεν αντικατοπτρίζουν τον προβλέψιμο ρυθμό των δαπανών (νέο κονδύλιο, τροποποίηση των κανονιστικών διατάξεων καθώς και καταληκτικών ημερομηνιών πληρωμής), διαμορφώνεται θεωρητική πορεία με βάση υποθέσεις εργασίας οι οποίες περιλαμβάνουν τα νέα φαινόμενα,

δ) για τις θέσεις που αφορούν τις δαπάνες δημόσιας αποθεματοποίησης, λαμβανόμενου υπόψη του γεγονότος ότι η απαξίωση στο τέλος του οικονομικού έτους έχει σημαντική επίδραση στο ρυθμό δαπανών και ότι η απαξίωση αυτή ποικίλλει ευρέως από το ένα οικονομικό έτος στο άλλο, πρέπει να υπολογίζεται μια ιστορική πορεία όπου να μην λαμβάνεται υπόψη η εν λόγω απαξίωση. Στη συνέχεια, η δημοσιονομική πρόβλεψη 2002 για την απαξίωση αυτή, ενσωματώνεται με τις προβλεπόμενες δαπάνες για τον τελευταίο μήνα του οικονομικού έτους και τούτο επομένως δίνει την οριστική πορεία για τα εν λόγω δημοσιονομικά κονδύλια.

ε) για τις θέσεις που αφορούν την ανάκτηση ποισών στην περίπτωση απατών και παρατυπιών, (οι οποίες, ως εκ της φύσεώς των, δύσκολα προβλέπονται), η καλύτερη μέθοδος υπολογισμού της πορείας των δαπανών είναι η ομοιόμορφη κατανομή τους σε όλη τη διάρκεια του οικονομικού έτους.

Οι παρατηρήσεις που ακολουθούν εξηγούν τις εξαιρέσεις αυτές για κάθε οικεία θέση.

Κεφάλαιο 10 - Αροτραίες καλλιέργειες

B1-1040 - Ενίσχυση στους παραγωγούς αραβοσίτου ("βασική έκταση αραβοσίτου")

B1-1041 - Ενίσχυση στους παραγωγούς σιτηρών εκτός της βασικής έκτασης αραβοσίτου

B1-1042 - Ενίσχυση στους παραγωγούς σπόρων κράμβης, ηλιοτροπίου και σόγιας

B1-1043 - Ενίσχυση στους παραγωγούς αρακά, κουκιών, φουλιών και γλυκών λούπινων

B1-1044 - Ενίσχυση στους παραγωγούς σπόρων μη κλωστικού λίνου

B1-1045 - Συμπληρωματική ενίσχυση για το σκληρό σίτο : παραδοσιακές ζώνες

B1-1047 - Ενίσχυση στην ενσίρωση χορτονομής

B1-1049 - Εκούσια παύση καλλιέργειας

B1-1050 - Ενίσχυση στους παραγωγούς αραβοσίτου (βασική έκταση αραβοσίτου)

B1- 1051 - Ενίσχυση στους παραγωγούς σιτηρών εκτός της βασικής έκτασης αραβοσίτου

B1-1052 - Ενίσχυση στους παραγωγούς σπόρων κράμβης, ηλιοτροπίου και σόγιας

B1-1053 - Ενίσχυση στους παραγωγούς αρακά, κουκιών, φουλιών και γλυκών λούπινων

B1-1054 - Ενίσχυση στους παραγωγούς σπόρων μη κλωστικού λίνου

B1-1056 - Συμπληρωματική ενίσχυση για το σκληρό σίτο : παραδοσιακές ζώνες

B1-1057 - Συμπληρωματική ενίσχυση για το σκληρό σίτο : μη παραδοσιακές ζώνες

B1-1058 - Ενίσχυση στην ενσίρωση χορτονομής

B1-1060 - Παύση καλλιέργειθας γαιών συνδεόμενη με στρεμματικές ενισχύσεις

Για την περίοδο εμπορίας 2000/01 και τις επόμενες, ο κανονισμός (EK) αριθ. 1251/1999 μετέβαλε τις προθεσμίες πληρωμής και κατά συνέπεια, ο μέσος όρος των τριών προηγούμενων χρήσεων δεν είναι αντιπροσωπευτικός της νέας κατάστασης. Η πορεία καταρτίστηκε με βάση το έτος 2001.

Κεφάλαιο 12 - Ελαιόλαδο

B1-1210 - Ενισχύσεις στην παραγωγή

Λαμβανόμενης υπόψη της τροποποίησης των ρυθμίσεων κατά το 2000, η πορεία διαμορφώνεται αποκλειστικά και μόνο με βάση τα οικονομικά έτη 2000 και 2001.

B1-1239 - Αλλες παρεμβάσεις υπό μορφή αποθεματοποίησης

Το έτος 2001 δεν είναι αντιπροσωπευτικό διότι δεν υπήρχε αποθεματοποίηση κατά την έναρξη του έτους. Κατά συνέπεια, η πορεία διαμορφώνεται γραμμικά καθόλη τη διάρκεια του έτους.

B1-129 - Λοιπά

Η πορεία δαπανών έτους 1999 αποκλίνει έντονα από το ρυθμό των δύο άλλων ετών και κατά τρόπο που κρίνεται μη αντιπροσωπευτικός. Συνεπώς η πορεία πρέπει να διαμορφωθεί με βάση τα οικονομικά έτη 2000 και 2001.

Κεφάλαιο 15 - Οπωροκηπευτικά

B01-1509 - Λοιπές παρεμβάσεις

Δεδομένου ότι έχει τροποποιηθεί η σύνθεση των δαπανών που αναφέρονται στη θέση αυτή, η πορεία για το 2002 διαμορφώνεται κατά τον ακόλουθο τρόπο :

5% το Νοέμβριο, 5% το Δεκέμβριο και το υπόλοιπο κατά τρόπο γραμμικό μεταξύ του Ιανουαρίου και του Οκτωβρίου.

B1-1515 - Οικονομικές αντισταθμίσεις προκειμένου να δοθεί ώθηση στη μεταποίηση εσπεριδοειδών

Λόγω μεταβολής στο ρυθμό πληρωμών, πρέπει να διαμορφωθεί πορεία με βάση τα οικονομικά έτη 2000 και 2001.

Κεφάλαιο 16 - Προϊόντα του αμπελοοινικού τομέα

B1-1611 - Απόσταξη οίνου

Λαμβανομένων υπόψη των νέων ρυθμίσεων, που εφαρμόστηκαν τον Αύγουστο του 2000, η πορεία διαμορφώνεται αποκλειστικά και μόνο με βάση το οικονομικό έτος 2001.

B1-1625 - Ενισχύσεις στην ιδιωτική αποθεματοποίηση

Δεδομένου ότι, από το έτος 2001 και μετά, πρόκειται για νέες δαπάνες, διαμορφώθηκε για το 2002 μια γραμμική πορεία.

Β1-164 - Πριμοδοτήσεις για την οριστική εγκατάλειψη εκτάσεων φυτευμένων με αμπέλους

Η πορεία δαπανών του έτους 1999 αποκλίνει έντονα από το ρυθμό των δύο άλλων ετών και κατά τρόπο που κρίνεται μη αντιπροσωπευτικός. Συνεπώς θα πρέπει να διαμορφωθεί μια πορεία με βάση τα οικονομικά έτη 2000 και 2001.

B1-165 - Ενέργειες αναδιάρθρωσης και μετατροπής αμπελώνων

Δεδομένου ότι οι δαπάνες προβλέπεται να αρχίσουν κατά τον Ιανουάριο, μετά από τις αποφάσεις που ελήφθησαν τον Οκτώβριο, και ότι ο κανονισμός προβλέπει την υποβολή δήλωσης δαπανών μέχρι την 30ή Ιουνίου το αργότερο, η πορεία διαμορφώθηκε γραμμικά μεταξύ του Ιανουαρίου και του Ιουνίου.

Κεφάλαιο 17 - Καπνός

B1-175 - Κοινοτικό ταμείο έρευνας και πληροφόρησης

Η πορεία δαπανών του έτους 1999 αποκλίνει έντονα από το ρυθμό των δύο άλλων ετών και κατά τρόπο που κρίνεται μη αντιπροσωπευτικός. Συνεπώς θα πρέπει να διαμορφωθεί η πορεία με βάση τα οικονομικά έτη 2000 και 2001.

Κεφαλαιο 20 - Γάλα και γαλακτοκομικά προϊόντα

B1-2071 - Συμπληρωματική εισφορά

Η πορεία του έτους 1999 αποκλίνει έντονα από εκείνη των δύο άλλων ετών και κατά τρόπο που κρίνεται μη αντιπροσωπευτικός. Ως εκ τούτου η πορεία θα πρέπει να διαμορφωθεί με βάση τα οικονομικά έτη 2000 και 2001.

B1-2099 - Λοιπά

Δεδομένου ότι πρόκειται για άπαξ πληρωμές, οι δαπάνες πρέπει να κατανεμηθούν ομοιόμορφα.

Κεφάλαιο 21 - Βόειο κρέας

B1-2110 - Ιδιωτική αποθεματοποίηση

Μεταξύ του Νοεμβρίου και του Μαρτίου καθορίζεται μια γραμμική πορεία, δεδομένου ότι το ποσοστό εκτέλεσης των δαπανών προβλέπεται να είναι 100% πριν από το Μάρτιο του 2002.

Β01-2111 - Τεχνικά έξοδα σχετικά με τη δημόσια αποθεματοποίηση

Β01-2112 - Χρηματοδοτικά έξοδα σχετικά με τη δημόσια αποθεματοποίηση

B1-2113 - Λοιπά έξοδα δημόσιας αποθεματοποίησης

Το οικονομικό έτος 2001 δεν δύναται να θεωρηθεί ως αντιπροσωπευτικό, διότι δεν υπήρχε αποθεματοποίηση κατά την έναρξη του έτους. Η πορεία για το 2002 διαμορφώνεται κατά τρόπο γραμμικό, δεδομένου ότι υπάρχουν αποθέματα κατά την έναρξη του έτους και ότι κατά το οικονομικό έτος 2002 προβλέπεται να είναι περιορισμένες οι αγορές και οι πωλήσεις.

Β01-2114 - Απαξίωση των αποθεμάτων

Δεδομένου ότι οι αγορές προβλέπεται να πραγματοποιηθούν πριν από τις 30.06.2002, η πορεία διαμορφώνεται γραμμικά μεταξύ του Νοεμβρίου και του Ιουνίου για το 80% του προϋπολογισμού, ενώ το υπόλοιπο 20% προβλέπεται τον Οκτώβριο για τη συμπληρωματική απαξίωση.

B01-2124 - Πριμοδότηση σφαγής

Η πορεία βασίζεται στο οικονομικό έτος 2001, το μόνο έτος το οποίο μπορεί να θεωρηθεί ως αντιπροσωπευτικό.

B1-2128 - Συμπληρωματικές πληρωμές

Δεδομένου ότι πρόκειται για νέο μέτρο κατά το 2001, η πορεία διαμορφώνεται αποκλειστικά και μόνο με βάση το οικονομικό έτος 2001.

B1-2129 - Λοιπές παρεμβάσεις

Δεδομένου ότι η ισχύς του μέτρου λήγει το Δεκέμβριο του 2002, διαμορφώθηκε μια πορεία μεταξύ του Νοεμβρίου και του Μαρτίου για το 80% του προϋπολογισμού, ενώ το υπόλοιπο 20% κατανέμεται γραμμικά μεταξύ του Απριλίου και του Οκτωβρίου.

Κεφαλαιο 22 - Κρέας αιγοπροβατων

Β1-2220 - Πριμοδοτήσεις ανά προβατίνα και ανά αίγα

Β1 - 2221 - Πριμοδότηση κατ'αποκοπή, για τις προβατίνες και τις αίγες στις μειονεκτικές και ορεινές περιοχές

Μετά από τη μεταρρύθμιση του τομέα, ο προϋπολογισμός του 2002 περιλαμβάνει μόνον τη δεύτερη προκαταβολή και το υπόλοιπο της πριμοδότησης 2001. Δεδομένου ότι οι δαπάνες του οικονομικού έτους 2001 για τα χωριστά κονδύλια Β1-2220-011, Β1-2220-012 και Β1-2220-026, αντιστοιχούν επίσης στη δεύτερη προκαταβολή και στο υπόλοιπο για το 2000, η πορεία για τη θέση Β1-2220 διαμορφώθηκε με βάση το 2001, αλλά μόνο λαμβάνοντας υπόψη τα εν λόγω χωριστά κονδύλια. Για τη θέση Β1-2221, η πορεία διαμορφώνεται επίσης με βάση το 2001, αλλά μόνο λαμβάνοντας υπόψη τα χωριστά κονδύλια Β1-2221-010 και Β1-2221-026, δεδομένου ότι οι δαπάνες για τα εν λόγω χωριστά κονδύλια αντιστοιχούν στη δεύτερη προκαταβολή και στο υπόλοιπο για το 2000.

Κεφάλαιο 23 - Χοιρινο κρέας

B1-2300 - Επιστροφές για το χοιρινό κρέας

Η πορεία δαπανών του έτους 1999 αποκλίνει έντονα από το ρυθμό των δύο άλλων ετών και κατά τρόπο που κρίνεται μη αντιπροσωπευτικός. Συνεπώς θα πρέπει να διαμορφωθεί η πορεία με βάση τα οικονομικά έτη 2000 και 2001.

B1-232 - Λοιπές ενέργειες υπέρ των ζωικών προϊόντων

Το οικονομικό έτος 1998 ήταν η περίοδος έναρξης. Ούτε το έτος 1999 είναι αντιπροσωπευτικό, δεδομένου ότι πληρώθηκαν τα νέα προγράμματα καθώς και τα παλαιά υπόλοιπα. Κατά συνέπεια, θα πρέπει να βασιστεί κανείς στα οικονομικά έτη 2000 και 2001. Κεφαλαιο 30 - επιστροφεσ για ορισμενα εμπορευματα που προκυπτουν απο τη μεταποιηση γεωργικων προϊοντων.

Β1-3000 - Επιστροφές για τα σιτηρά που εξάγονται υπό μορφή ορισμένων αλκοολούχων ποτών

Λαμβανομένου υπόψη του γεγονότος ότι οι ρυθμίσεις τροποποιήθηκαν τον Ιούλιο του 2000, είναι σκόπιμο να βασιστεί η πορεία αποκλειστικά και μόνο στο οικονομικό έτος 2001.

Κεφάλαιο 33 - Κτηνιατρικά και φυτοϋγειονομικά μέτρα

B1-330 - Προγράμματα εξάλειψης και επιτήρησης ασθενειών των ζώων

B1-331 - Λοιπές ενέργειες στον κτηνιατρικό τομέα

B1-332 - Ταμείο για έκτακτες ανάγκες στον κτηνιατρικό τομέα

B1-333 - Παρεμβάσεις στο φυτοϋγειονομικό τομέα

Δεδομένου ότι πρόκειται για άμεσες πληρωμές, η πορεία συγκροτείται με βάση προβλέψεις δαπανών για το έτος 2002.

B1-333A - Παρεμβάσεις στο φυτοϋγειονομικό τομέα - Δαπάνες για τη διοικητική διαχείριση

Δεδομένου ότι πρόκειται για διοικητικές δαπάνες, η θέση δεν λήφθηκε υπόψη για τη συγκρότηση πορείας.

Κεφάλαιο 36 - Ενέργειες ελέγχου και πρόληψης στον τομέα του εγτπε-τμημα εγγυήσεων

B1-3601 - Αμπελουργικό μητρώο

Λόγω απουσίας ιστορικού, η πορεία συγκροτείται σε γραμμική βάση για ολόκληρο το οικονομικό έτος.

B1-3602 - Λοιπές ενέργειες

Λαμβανομένου υπόψη του γεγονότος ότι η απόφαση σχετικά με τα ποσά που θα διατεθούν για τα προγράμματα δράσης 2002, λαμβάνεται κατά κανόνα το Φεβρουάριο, οι δαπάνες αναμένεται να φθάσουν το 100% από το Μάρτιο.

B1-361α - Ενέργειες ελέγχου και πρόληψης: άμεσες πληρωμές από την ΕΚ - Δαπάνες για τη διοικητική διαχείριση

Δεδομένου ότι πρόκειται για διοικητικές δαπάνες, η θέση δεν λήφθηκε υπόψη για τη συγκρότηση πορείας.

Κεφάλαιο 38 - Ενέργειες προώθησης

B1-3801 - Ενέργειες στις τρίτες χώρες

Το νέο κανονιστικό πλαίσιο δεν έχει ακόμη εγκριθεί. Κατά συνέπεια, η πλέον πρόσφορη λύση είναι η γραμμική πορεία μεταξύ του Ιουλίου και του Οκτωβρίου.

B1-3820 - Ενέργειες ενημέρωσης σχετικά με την κοινή γεωργική πολιτική

Η πορεία διαμορφώθηκε με βάση το οικονομικό έτος 2001, δεδομένου ότι δεν υπήρχαν δαπάνες κατά το 1999 και ο ρυθμός δαπανών του 2000 αποκλίνει έντονα από τον αντίστοιχο ρυθμό του 2001.

Κεφάλαιο 39 - Λοιπά μέτρα

B1-3900 - Γεωργονομισματικές ενισχύσεις

Το έτος 1999 δεν είναι αντιπροσωπευτικό, επειδή αντιστοιχεί στην εναρκτήρια περίοδο. Η πορεία διαμορφώνεται με βάση τα οικονομικά έτη 2000 και 2001.

Κεφάλαιο 40 - Αγροτική ανάπτυξη

B1-4000 - Επενδύσεις στις γεωργικές εκμεταλλεύσεις

B1-4010 - Εγκαταστάσεις νεαρών γεωργών

B1-4020 - Κατάρτιση

Νέο μέτρο : η πορεία διαμορφώνεται με βάση το ρυθμό των δαπανών για το οικονομικό έτος 2001.

B1-4030 - Πρόωρη συνταξιοδότηση (νέο καθεστώς)

Ισχύει η πορεία του παλαιού καθεστώτος, που από το 2001 περιλαμβάνεται στη θέση αυτή.

B1-4040 - Μειονεκτικές ζώνες

Νέο μέτρο : η πορεία διαμορφώνεται με βάση το ρυθμό των δαπανών για το οικονομικό έτος 2001.

B01-4050 - Γεωργο-περιβαλλοντικά μέτρα (νέο καθεστώς)

Ισχύει η πορεία του παλαιού καθεστώτος, που από το 2001 περιλαμβάνεται στη θέση αυτή.

B1-4060 - Βελτίωση της μεταποίησης και της εμπορίας γεωργικών προϊόντων

Νέο μέτρο : η πορεία διαμορφώνεται με βάση το ρυθμό των δαπανών για το οικονομικό έτος 2001.

B01-4070 - Δασοκομία

Ισχύει η πορεία του παλαιού καθεστώτος, που από το 2001 περιλαμβάνεται στη θέση αυτή.

B01-4071 - Δασοκομία (νέο καθεστώς, λοιπά)

B01-4080 - Κύρια μέτρα συνδεόμενα με το γεωργικό τομέα

B01-4081 - Λοιπά μέτρα

B01-4091 - Αξιολόγηση

B01-4092 - Μεταβατικά μέτρα

Νέο μέτρο : η πορεία διαμορφώνεται με βάση το ρυθμό των δαπανών για το οικονομικό έτος 2001.

>ΘΕΣΗ ΠIΝΑΚΑ>